
I. DEFINITIO. 



Cruoris ex vasis nasi internis eflusio epistaxis 
vocatur. 

Synonyma* 

Rhiuorrhagia sanguinea a graeco plv, nasus. 
Haemorrhagia ; veteres enim, quin locum designa- 
rent, haemorrhagiae sub nomine illam, quae ex 
naribus contingit, intelligebant Germ. Nasenblu- 
ten. Ital. Emorragia nasale, Epistassi. 

Angiologia narium. v 

Pars corporis bumani nulla est, cnjus vasa, 
sub tenera imprimis aetate, sanguinem tam facile, 
• quam nares internae, dimitlaut, ac simul tam cite, 
sine vitii vestigio claudantur. Hinc nullibi tam 
frequeus, quam bac ex particula, cruoris est pro- 
fluvium, ita ut suo loco hic esse credamus, an- 
giologiam, quatenus huc spectat, ad memoriam 

revocare. Copiosis admodum nec multum ante- 
riore superficie custoditis, posterius vero cum ossi- 
bus atque cum cartilaginibus fortiter connexis, 
vasis irrigantur narium antra, quae vasa originem 
habent ea arteria spheno-palatina tum anteriore 
tum posteriore, ex palatina, ex infraorbitali, ex 
dentali superiore et posteriore, et, quod practico- 
rum attentionem magis meretur,ex arteria ethmoi- 
dali tum anteriore tum posteriore; quae vero in 
venas correspondentes deplentur, et quidem per 
venas spheno-palatinas, quae conducunt sangui- 
nem in unum ex ramis jugularis externae, et per 
venas ethimoidales anleriorem et posteriorem, ac 
nasalem, quarum sanguis in truncum venae oph- 
thalmicae, et ex hoc in sinum cavernosum cere- 
bri ducitur. 

Supervacaneum esse censemus, animadvertere: 
arterias narium ea carotide tum externa tum in- 
lerna oriri, venasque susceptum ex istis craorem 
partira jugularibus externis, partim vero, per con- 
spicuos cerebri sinus, internis ad vehere, ex quibns 
subclavias in venas confluit. 

II. SYMPTOMATA. 

a) Podroma. Epistaxis haud raro nullo prae- 
vio symptomate contingit, in multis tamen pro- • 
fluvium istud annunciatur vertigine, somnolentia, 
stupore, pavore sub sorono, rubore caloreque ge- 
nae vel auris unius, dolore capitis, splcndore, ca- 
Hgine, lacrimatione oculorum, arteriarum ad tero- 

pora et collum inlensiore pulsatione, aurium tia- 
nitu, susurru, surditate, plenitudinis, tensionk, sic- 
citatis, caloris, pruritus, titillalionis ad nares sensa- 
tione, pulsu pleno, undoso, bis digitum feriente, 
seu dicroto, quandoque in uno tantum brachio 
caprizante, anxietatibus tandem repentinis. 

b) Constilutiva. Sanguis e naribus nunc gut- 
tatim, nunc placido satis rivulo, utroque in casu 
per unum plerumque narium foramen stillat; si 
vero torrentis instar, non solum per utruraque 
nasi ostium, sed aliquando per oris antrum prae- 
cipitat. Quanta in copia id Geri possit, auctores 
varii ab indole haemorrhagiae ipsius deducunt, 
quae interdum ad multas libras, non exiguo cum 
vilae periculo, quam ipsam ad uiortem aliquando 
fluere continuat. Quoad qualitatem, excepta con- 
sistentia seu majori, seu minori, sanguinem per 
epistaxim largitum semper normalem inveniri sa- 
tis notum est. Non raro autem sanguis longum 
rubrumque in polypum, qui ex nasu super labia 
pendet, densalur; quo vel ob slimulum molestum 
protracto, vel coacta sternutatione expulso, uba- 
rior mox unda sequitur. 

III. CAUSAE. 

a) Praedisponentes. Ad epistaxim praedispo- 
nunt pueritia , imprimis ea , quae alacri ingenio 
el corporis textura minus firma sed sensibili et 
florida instrucla est-, uterque sexus ante puber- 
tatis epocham, minori tamen immaturis in puellis. 

quam in pueris frequentia; dein ad epocam invo- 
lutionis, praecipue sexus feminilis; porro vitium 
hereditarium, scrofula, ignota annua coustitutio, 
tempus vernale, praecipue si temperatora justo 
calidior rapide hiemem rigidam sequatur. 

b) Excilantes, sive externae sive internae» 
Externae scilicet illae, quae naribus vim inferunt; 
contusio, percussio, vulnus, polyporum et vibris- 
sarum avulsio, ossium nasalium et cranii fractura, 
vel illius circa sinum falciformem depressio, ozae- 
na, caries, acria, pulvis herbae nicotianae, rebus 
suspectis irritanlibus commixtus, fumi, vapores sti- 
mulantes naribus attracti, insecta et vermes, iro- 
priniis hirudo iisdem advecla, sternutatio violentaj 
dein solis ardentes radii, in caput nudum aut pi- 
leis metallicis obtectum agentes,ignis vicini actio in 
faciem, cdores fortiores aromatici, rosae elc. 

Internae: suspiria longa, diuturna vociferatio , 
clamor, cantus, tubarum inflatio, cursus velox, 
tussis, tubercula pulmonum, vilia cordis, aortae, 
venarum jugularium et subclaviarum, obstructio 
et inflammatio visceruui abdominalium, maxiine 
lienis et hepatis, uterus gravidus, imminens men- 
struoruin periodus, illorum haemorrhoidumque 
suppiessio, potus liquorum spirituosorum , phar- 
inaca calefacientia , abusus cinchonae, animi pa- 
thcmata, ut verecundia, terror, ira, vigiliae et stu- 
dia protracla, contagia, potissimum illud typhi, 
morbilloruin et variolarum, saburrae primaium 
| viaruin, vermes, bilis, dialhesis scorbulica etc. 

c) Causa proxima. Kum aiteriae, nuni venae 

cruorem in epistaxi fundant, arduum est dicere; 
videtur vero pro re nata unum et alterum contin- 
gere. Sic causae traumaticae tum arteriis tum 
venis infensae esse possunt. Potus liquorum spiri- 
tuosorum ac fermcntalorum, insolatio, cursus ve- 
lox aliaque impetum sanguinis excitantia epistaxim 
arteriosam gignerevidentur.Enim veronarium arte- 
riis proprium est, ut facillime inler omnes corporis 
humani arteriolas aperiantur et sanguinem dimit- 
tant. Quonam ex trunco arterioso veniat is san- • 
guis, quem nares amittunt, diversa est auctorum 
explicatio; ex supremis et plerumque anterioribus 
euin descendere probabile sit; ideoque ex arteriae 
ophthalmicae ramis et ex ethmoidea anteriore. 
Epistaxeos originem venosam admittimus si ipsa vel 
ex vitio haemorrhoidali et scorbutico, vel ex obsta- 
culis redilum sanguinis e capite impedientibus 
pullulat. Quo pacto id conlingat sequentibus ver- 
bis clarissimus exposuit 1\ Frank: uThoracis certe 
cava a pulmonibus, quos continent, replentur. Hu- 
jus visceris lobus superior ulerque claviculae, per 
cujus inferiora subclavia decurrit, respondet illi- 
que aptatur. Quotiescumque hinc diaphragrnatis 
descensus, ab unius hypochondrii tumore, impe- 
ditur, nec pulmo per aerem susceptum dilalari 
hic potest, oportet, ut portio hujus visceris supe- 
rior tunc suppleat, magisque expansa in plenis 
inspirationibus, alteroatim in metnoratam subcla- 
viam insurgat, eamque nunc comprimat, nunc ite- 
rum relaxet. Sed cum jugulares externae, inter- 
nae non minus venae, quam axillares, quarum ra- 

dices sunt brachiorum et scapularttni venae, in 
subclavias exonerai i comperluui sit : sequitur, ut 
iu illis, redeunte ad istas compressione, sanguis 
remoram patiatur, et aifluenti ex arteriis conti- 
guis cruori resistat. Liinc brachii, ex latere af- 
iecto, arteria, si compressio subclaviae ex lempore 
oontiogit, quo haec ipsa est in systole, subsaltat, 
ac venae jugularis rami, per genam nasiquc ca- 
vum hujus lateris dispersi, turgent; rubet illa ca- 
letque; in hoc vero, pruritua, teusio , ac repetita 
frequentius et in horas diesque hac veoarum re- 
sislentia, sanguis correspondente ex nasi foramine 
distillat, ruitque sincerus. Eadem hinc inde succe- 
dunt, ubi ex pure, vel ex aquis thoracis in cavo 
coliectis, vel ex quavis in abdomine majore ob- 
structione, puhno ex uno modo latere dilatari per 
vices aut iolerrupte impeditur. Compressio sub- 
claviae magis constans ac longior vei in bra- 
chii ex latere aflecto arteria , pulsationes vi- 
brantes, vel certum hoc in artu lorporem, vel 
ejusdem, aut externi thoracis oedema inducit. » 
Et vasa iymphatica eorumque glandulae in epi- 
staxi excitanda sibi partem vindicare nou du- 
bitandum est. Creberrime saltem haemorrhagiae 
narium in scrofulosis obveniunt, quod ex vi,. 
quam giandulae tumidae in propinquas venas exer- 
cent, intelligitur. Nuliibi compressio hujus ge- 
neris magis ad epistaxim provocandam contri- 
buit, quatti in hominibus, quorum pulmones tu- 
berculis repieti sunt. 

IV. DIAGNOSIS. 

Nolum est ; uares interdum sanguinem ex pul- 
monibus vi espressuin , vel ex ventriculo cum 
•mpetu ruentem, recipere atque per ostia sua 
expellere, quin ideo protfuvium hoc epistaxim vo- 
camus. Sic nou opus est , cruorem externa per 
narium ostia eftlnere; sed sanguis haud raro, su- 
pino in homine ad phnryngem praecipitat, ac pro- 
lundo sub somno, ab infantibus potissimum, sall- 
vae ad instar, in stomachum defertur. Quare nec 
omuis cruor, qui e uaribus manat, epistaxim con- 
stituit, nec ad epistaxim constituendam, ut cruor 
e naribus manet requiritur. 

Secundum celeberrimum Frank epistaxis di- 
viditur in traumaticam, consensualem, inflamma- 
totiam, rheumaticam, periodicam, soorbuticatn et 
ncrveam. 

i. Traumalica a violentiis externis, a rebua 
nares mechanice et chemice laedentibus , ortum 
ducit. Sciendum, dari homines, qui adeo ad epi- 
staxim praedispositi sunt, ut sub minimo narium 
attaclu sanguis illico prorumpat. 

a. Consensualis cognoscitur, si in aegro hae- 
tnorrhagiam uarium patiente , probe inquiraraus, 
an nullum cerebri, colli, pectoris, abdominis et 
pelvis vitiuro , ex quo baemorrhagia illa repeti 
potest, reconditum latet. Vitia enim hujuscemodi 
nec duro clare evoluta, a medico, totam attentio- 
nem narium haemorrhagtac, utpote quae maxime 
in sensus cadit, consecrante facile praetervidentur. 

Cum «ymptomata, quorum ope morbi viscerum 
reconditi dignoscuntur, hic memiuisse sufticiat, 
medicum in arduo hoc diagnoseos opere nil se- 
curius ducere, quam respectus aetatis aegri, cou- 
.ditionis pulsuuni naricis sanguinem manantis, et 
morborum quondam perpessoruin Quoad aetatem 
conslat, epislaxim consensualem maxime urgere 
in iufaulibus ex viliis cerebri, lieuis nec non ex 
vermibus, iu juvenibus ex tuberculis puluao- 
num,congestionibus cerebralibus, in viris feminis- 
que intra quadra — ct quinquegesimum annum 
constitutis, ex vilils cordis et aortae , atque in 
senibus, instar infantum, ex encephalo. Pulsus in 
epistaxi ex vilio cerebri saepe lentus, e viiio pul- 
monis ut plurimum frequens, e vilio viscerum 
abdomiualiunj quam maxime dicrotus. Inter mor- 
bos praegressos , maxime cephalaeae, apoplexiae, 
catarrhi , haemoptoseos , febris inlermitlentis et 
jcteri ralio habeuda est. Manare solet sangttis in 
'cerebri vitiis ex utrisque naribus indistincle, in 
vitiis pulmonum saepius ex nare siuistra, utpote 
pulmone prae alio saepius a tuberculis obsessoj 
ex eadem narice in niorbis cordis et lienis ; 
ex dextra in aflectionibus hepatis. 

.. 3, Inijlainpialoria sub febrium inflammatoria- 
.ruin, rheumaticarum et exanthematuiu benigno- 
rum curriculo, porro in juveuibus floridis, laute 
,nutritis, item in viris haemorrhoidibus obnoxiis, 
in Jf virginibus et feminis menstruis orbalis cete- 
iumque non exhaustis , quam maxime tempore 
yornali contingere solet. Cruore eliam hirgo flu- 

mine Uuenle , nun solum reliqua sympiomata, si 
quae adsint, non augentur, sed imo evanescunt. 

4- Rheumatica plerumque ut cephalaeaeet co- 
ryzae socia obvenit. Observatur conslitutione an- 
uua, morbis rheumaticis generatim favente, impri- 
rois a capitis refrigerio. iNou aliena ea eat a com- 
plicalione atthritica. 

5. Gastrica in febribus gastricis et in exan- 
thematibus cum complicatioue biliosa aut vermi- 
nosa occurrit. Ut plurimnm paticae hic cruoris 
guttae e naribus prurientibus stillant et quidem 
vix cum levamine. 

6. Periodica. Est ea nunc febris interraitten- 
Us symptoma, nunc morbus absque omni fefcrt 
periodice recurrens. Ibi epistaxis febris intermifc- 
tentis vel evidentis vel larvatae sistit symptoma. 
In evidenti plerumque stadii caloris coroes fieri 
solet. Febiis intermittens larvatft epistaxica, im- 
roerito in dubium vocata , saepe quid scorbtitiei 
exhibet. Epistaxis simpliciter peiiodica quandoque 
per plures aunos viget, plerumque menstruoruro 
nuntius aut comes est vel vices agit, et vix pro 
peculiari morbi specie haberi debet. 

JOI 9. Scorbutica inter omnes maxima. Diagnosis 
iJlius eo diificilior, cum haemorrhagia narium sae- 
pe primum sese manifestantis scorbuti signum sit. 
Jnterea vix bis terve libris plurimis cruoris amis- 
sis, jam roaculae ad extremitates plerumque jn* 
feriores coroparent morbique indolem patefaciunt 
Quamobrem ne unquam in gravi epistaxi harum 
partium autopsia negligatur, commendandum est 

8. Nervea io febribus et exanthetnBtibus io- 

dolis typhoideae commuoe sistit symptoma So- 
cias ea agnoscere solet et aliarum partium hae- 
morrhagias, quas tam plerumque sanguinis jactu- 
ra superat. Praeterea ex nervorum in vasa san- 
guinea imperio, narium haemorrhagiam nasci pos- 
se, vis animi pathematum, imaginatioois, iu epi- 
staxi excitanda, demoostrat. 

V. PROGNOSIS. 

Epistaxis, pro varia indole morborum, quoruni 
symptoma sistit, pro vario tempore, quo io con- 
tpectum venit, ac pro varia profluvii copia, variam 
habet signiBcationem. Haud secus per se ut mor- 
bus obvenit. 

Io morbis acutis sanguiois e naribus eruptio 
pro bona habetur, si post coctionis signa oritur, 
si larga est el aliquantulum continuat, si absque 
oiajori debilitate contingat et morbi formae, aegri 
aoteactae vitae ac loco affecto consentit. Crilica au- 
tem dicitur si omnem morbum tollil: contraria 
mala, imprimis stillae cruoris tiinidae, praesugiuut, 
eoim si simul exiguae sunt , fatum instans aut 
saltem morbi diuturnitatem. Generatim epistaxis 
io febribus typhoideis, complicatione inflammato- 
ria expertibus, in exanthematibus sic dictis raali- 
gnis, in variolis, morbillis praecipue, deiu in scor- 
buto, hydrope , tabe timeoda ; et saepe saepius 
omnis curationis spes cum sanguioe per nares au- 
ibgit. 

E contrario epislaxis morbus per se, st indo- 
lis iDflammatoriae, plerumque salutaris est. Hinc 
nou niiranduro , illius suppressionem taotorum 
malorum originem esse. In aetate juvenili prae- 
sertim, cruor e oaribus modice mauans bumorum 
ad caput congestiones miriGce tollit; sed ex al~ 
tera parte couslal , quod ii , qui aequo freqnen- 
tius et ex causis exiguis e naso cruorem profuu- 
dunl, facillime in poeumorrhagiam et epilepsiam 
iucidant. Fpistaxis , latente vilio cordis , vel alio 
circuilus sanguinis obstaculo, dummodo larga, le- 
vamen pro tqmpore adfert, si autem repetitis vi- 
cibus accidit , cachexia et mors sequi solet. In 
senibus profluvio huic minus assuetis, apoplexiae 
hoc idem aliquando est prodromus. Repentini 
eliam per epistaxim interitus visa sunt exempla, 
quae scorbuto et maxime morbo maculoso hae- 
morrhagico Werlhoffii adscribenda sunt. 

* 

VI. CURA. 

Primum ac praecipuum curandi hujus morbi 
momentum, in recto, num sisti cruor debeat, ju- 
dicio est positum. — Epistaxim cohibere non licet, 
si critica fuerit , si in morbo iuflammatorio , aut 
io alio quocumque, modice et cum levamine ad- 
pareat, aut si gravioris haemorrhagiae viccs agat» 

Celerum epistaxis pro varia sua indole diver- 

Epistaxim ex fonte inflammatorio scaturientem, 
jam limites excedentem, regimine antiphlogislico, 

oggredimuf, in primis temperatura frigidiuscula, 
obscuiitate cubiculi , potu cum succo acidorum 
vegetabilium, clysterc emolliente et pediluvio le- 
pido, simul cum magna corporis ac meulis quie- 
te el majori ne loquendo , sternutando vel tus- 
siendo nares irritentur cautela. Si hoc quod indi- 
cavimus regimen non sufBciat, sine mora ad ve- 
nae sectionem deveniendnm est. Paucae enim, 
quae hic educuntur, cruoris unciae, librarum plu- 
rimarum sanguinis e naribus jacluram praepe- 
diunt. Interne simul emulsiones nitratae, et si al- 
vus seguiter deponeretur, leniter purgantia exhi- 
bentur. Corde et carotidibus vehementer pulsan- 
tibus, infusum foliorum digitalis purpureae com- 
mendatur. Exhausto jam aegro, elixirium acidum 
Ualieri. Quodsi narium profluvio cruento retentio 
menstruorum vel haemorrhoidum locum dederit, 
causa hujus retentionis abigenda et interea artifi- 
cialis haemorihagia hirudinum ope circa perinaeum 
et anum excitanda. 

Epistaxis traumalica ex laesionibus conspicuis 
narium ad forum chirurgicum spectat. 

Quainvis cura epistaxeos consensualis ab illa « 
morbi primarii plane pendeat, itaque hic exponi 
nequeat- tamen praecepta nonnulla generalia, qua- 
tenus ad curam insultus haemorrhagici spectant, 
hic enumerare possumus. Sic in epistaxi ex vitio 
encepbah proveniente, pro varia illius indole, auxi- 
lia varii sunt generis: e. g. utimur phlebotomia, cu- 
curbitulis vel siccis, vel scarificantibus ad occiput, 
cervicem, inter scapulaa; pediluviis acribus, sidapi- 

smis, purganlibus ex radice convolvuli jalappaa 
et bitartrate potassae, aut calomelane; nec non 
adplicatione epitbematum frigidorum vel ad ca- 
pitis varia loca vel ad partes cum eo cousen- 
tieotes e. gr. ad genitalia. Compressionem arte- 
riae carotidis e latere narici cruorem fundeoti 
respondente, sic ut alibi et bic proponimus, sed 
cavendum est, ne vena jugularis compressionis 
particeps fiat. Fasciae ad manus et pedes jam du- 
dum commendatae sunt. Ad humores a naribas 
oris cavum revellendos, masticatio cbartae griseae 
suadetur. Epistaxi, tubercula pulmonis pro causa 
agnoscenli, prosunl sanguinis ad uncias nonnul- 
las deplelio e brachio narici afTectae correspon- 
dente, sileulium, quies corporis, emulsio nitrata 
et pediluvium tepidum. Ad recidivas praepe- 
diendas, cura primi stadii phthiseos tubercu- 
losae hic locum habet • Scrofularum non so- 
lum pulmouis, sed et colli, quatenus cruoris per 
venas jugulares reditara impediunt, summa ra- 
tio habenda. Ad hoc, praeter muriatem calcis, quam 
uiaxime digitalis purpureae folia commendan- 
tur, quorum infusum saturatum in epislaxi ex 
vitiis cordis maximi momenti est. Accedit usus 
elixirii acidi Halleri , quod lamen pharmacum 
nunquam conducit, si afTectio cordis originem ab- 
duminalem agnoscat , aut sallem cum ea cohae- 
reat. INara in epistaxi originis abdorainalis potius 
eccoprolica , iraprimis sales medii, aliaque resol- 
ventia adhibenda, atque venter tepide fovendus 
et clysteribus subcalidis evacuaudus. 

Epistaxi rheumaticae el arthriticae auxilia re« 
vellentia ut balnea pedis acria, sinapismi inler- 
nae crurum faciei admoli et imprimis vesicatoria 
inter scapulas occurrunt. 

Febre intermiltente sub larva epistaxeos com- 
pareute auxilium in cortice chinae quaeren- 
dum. Ceterum non ignorandum, epistaxim in fe- 
bribus intermittenlibus, saepe lienis tumori, ali- 
quando praepostero corlicis usui ortum debenli, 
adscribendam esse. Quo in casu tinctura rhei 
aquosa cum elixiiio Mynsichlt multum praestat. 

In epistaxi scorbutica indicatur quidem me- 
thodus antiscorbutica, at plerumque nimis lente 
agit, quam ut symptomati tain praecipiti debi- 
tum injicere possit frenum. Qua de causa saepe 
haemorrhagia auxiliis externis, tnox indicandis, 
primum cohibenda , et dein sensim sensimque 
fortiora subsidia autiscorbutica in usum ducenda 
sunt. Inter haec irnprimis , si febiis vigeat , aci- 
dum tartaricum, maxime se adprobavit. Absente 
febre et viscerum abdominulium obstructione , 



indicantur acidum phosphoricum , sulphuricum 9 
elix. acid. Halleri. Si autem , cohibila epistaxi 
per auxilia externa, sopor aut aliud indicium co- 
rebri affeclionis in conspicuum veniret, viden- 
dum foret, ulrum, concessa quadam libertate epU 
staxi, gravia illa symptomata mitigentur nec oe 
Si miligarentur, inter duo mala miuus eligendum, 
et epistaxis non plane sistenda ne baemorrhagiae 
encephali locus concedatur. 

Nisi symptomata nervosa haemorrhagiam oa- 

rium comitantia extravasato cruento palpnni 
nerveam encephali, specus vertebralis et nervo- 
rum specialium laedenli originem debeant , illa 
symptomata remediis sic dictis antispasmodicis 
compescere licet. Ubi autem spasticae stricturae 
in haemorrhagia narium adsunt , opium, camphora, 
et liquor anodynus HofTmanni comraendantur. 

Juxilia mechanica. 

Priusquam de auxiliis mechanicis et localibus 
epistaxeos sermonem inslituamus , in omni epi- 
staxi trunci et capitis erecta positio, nec non quies, 
scilicet ne loquendo, sternutando, tussiendo, con- 
tractando nares, pars afTecta irritetur, summi mo- 
menli est. Ad cohibendum autem sanguinem e na- 
ribus fluentem varia adhiberi solent. Spectant huc 
praeler glaciem , nivem, aquam frigidam aut sa- 
le aut aceto ac muriate ammooiae remixtam, 
calvariae, fronti , naso genisque impositam sae- 
piusque renovandam, atlractio vel injectio in na- 
res alcoholis puri. Cum vero quae liquida sub 
forma in uares inflanlur, attrahuntur, injiciuntur, 
saepe citius quam agere ut possint, has deserant; 
hinc et fili ex linteis carpti, solutione aluminis , 
sulphatis zinci aut aqua vulneraria Thedeni, ini- 
buti, vel turundae, quibus pulvis ex aluniine, 
ac sanguine sic dicto draconis, vel ex aliis simi- 
libus, albumine ovi susceptis , adhaereant, cavo 
narium profundius immillendae, ac longo satis lem- 
pore, filo, quo extrahi possint, munitae, in eodem 

relinquendae sutit. Ipsa interim turundae in vasa 
naiium compressio aliquando hic magis , quam 
involvens illas sliplicuin remedium egisse vide- 
tur; ac interdum, cum istud, inolliori turunda su- 
sceptum, nil posset, haec sola modo crassior ma- 
gisque contorta profluvium suppressit. At vero 
nec ista iuterdum subsidia, cruorem, ex narium 
anfractu, quo turundae pertingere non queunt, 
ruentem coercent. Quodsi tunc narium anteriora 
penilus obturentur foramina, sanguis cum impetu 
ma jori ad fauces , postet iores per narium aditus, 
descendit. Hinc alia a chirurgis adhibita fuerunt, 
nec a medico arduis in casibus ignoranda subsi- 
dia. Tubulus enim incurvalus (per quem chorda 
ex intestino animali parata , vel filuni cera obli- 
nitum ducitur) per naris foramen sanguinem fun- 
dens tenditur, donec versus portaverit chordam 
aut filum, quae dein cum instrumenlo ad fauces 
arripitur, et ex ore protrahilur. Postea per al- 
terum etiam foramen naris eadem operalio susci- 
pitur. His ita praestitis, extremo ex naribus su- 
per labrum propendenti duplici, alligatur pluma- 
ceolus, vel linteum carptum, paulo densius con- 
tortum atque sat magno volumine pracditum, ut 
nempe narium cavum posterius repleant, et aper- 
turam posteriorem claudant , postquam per oris 
cavum propendentia fila attrahendo, plumaceolos 
in nares protraxerimus. Super quodvis foramen 
narium anterius nunc linteolum quadruplicatum 
ponitur, et filo, ex naribus propendente , ligatur 
et firmaiur. Si perfecte sic claudatur apertura na- 

rium, cessat omnis sanguinis fluxus. Tunc vero ae- 
grotus per longam satis temporis moram in ea, 
quam injunximus, quiete perseveret, nec faclum 
in naribus coagulum, quocunque demum modo, 
donec spOnte separaretur removeat. 

Cura suppressionis epistaxeos. 

Suppressum forsan praepostere ex naribus pro- 

fluvium cruentum, pro varia morbi exinde gene- 

rati natura, variam medendi methodum sibi expo- 

scit. Plerumque sanguinem ad nares revocare, 

fluxumque, imprimis si cerebri, oculorum inflain- 

matio successerit, non omissis et aliis auxiliis, per 

illas restituere juvabit Calidae aquae vapor per 
nares attractus, vel nasi lenior contractio aliquan- 

do hoc praestant. Qui nares internas cum errhi- 

nis stimulando , aut cum penna serratim incisa 

aut cum stylo stramineo fortius iutrusis scarifi- 

cando hunc fluxum revocare contendunt; hi sae- 

pe majorem , quam prudenter optare potuissent, 

sanguinis jacturam inducunt. Hirtidines duae, exler- 

nis narium foraminibus, quo magis hiant piinci- 

pio, appositae, indicalioni plerumque satisfaciunt, 

ac sanguinem pro lubitu arcendi occasionem non 

tollunt. 

Leges prophylacticae. 

In individuis fortioribus, torosis , phlethoricis 
saepe congestionibus ad caput exagitatis, nec noa 
in feminis amenorrhoea laborantibus conducunt, 



ad dispositioneui lninuendam, victus tenuis, pa- 
rum sutriens, vegetabilis, potus aquosus, motus 
frequeus sed moderatus, pediluvia iterata et, ur- 
gente necessitate, etiam phlebotomiae minorea» In 
subjectis debilibus, irritabilibus erethisticis, graci- 
libus, habitu phlhisico vel scrofuloso donalis, 
diaeta et regimine, jam a primis vitae incunabu- 
]is, illis organis, quae labe contaminata sunt, to- 
nus roburque imparliatur, et slrenue pulmones 
respiciantur, ne, superveniente aetate juvenili, hae- 
moptysis explicetur. 

Si propria vasorum in cavo narium laxitas et 
debilitas praesto est, in epistaxim prona, loliones 
nasi cum aqua frigida, ejus in nares susceptio nec 
non fomenta bis terve de die cum spiritu vini ad 
oollum et cervicem. 

In epistaxi aetatis provectioris, quae plerum- 
que turbis organorum abdominalium provocatur, 
extremitates inferiores ab omni refrigerio defen- 
dantur, caput vero sit frigidiusculum, alvi excretio 
et omnium functionum harmonia expediatur, et si 
haemorrhoides sese adsociant, nequaquam in re- 
gulari decursu turbentur vel supprimantur. 

Imminente jam jam epistaxi, quaelibet capitis 
intentio praepediatur, situs capitis de nocte hu- 
milis et depressus , nimia pulmonuca exercitatio, 
onerum gestatio, angusta vestimenta et nimis ca- 
lefacientia, nec non nimius in alvi depositione 
nisus omnisque irritatio interdica^ur, qua impe- 
ius sanguinis ad encephalon promovetur. 

THESES DEFENDENDfi 



I. 

Uti per sudores, urinam, alvum, sic per epi- 
staxim crises perfectae contingunt. 

II. 

Omnis haemorrhagia passiva est dicenda, si 
vasa solummodo respiciuntur sanguinem jundentia. 

III. 

Epocha pubertatis atque involutionis praeci- 
pue ad epistaxim disponit. 

IV. 

Non datur limes strictus inter congestionem 
morbosam et injlammationem. 

V. 

Phlogosis nunquam est morbus primaritts, 
sttd effectus morbi ac reactionis organismi vwentis. 

VI. 

Tubercula pulmonum in genere congestionem 
morbosam qua momentum causale agnoscunt. 

VIL 

Educatio infantum primis in annis magis 
ad corporis, quam ad animi evolutionem directa 
esse debet. 

VIII. 

In exanthematibus regulariter decurrentibus, 
regimen et diaeta congrua medicamina super- 
Jlua reddunt. 

IX. 

Dentlum cura bonam digestionem adjuvans. 

X. 

Jn scrofulis sol , aer et aqua plus prae- 
stant quam pharmaca. 

XI. ' 

Pharmacis, sine congrua diaeta, nullus sana- 
tur aeger. 

XII. 

Salutarem ex aqua soterica effectum qui 
cupity illam ex fonte ipse hauriat. 

